ตำบลโนนศิลา (อำเภอโนนศิลา)

ตำบลโนนศิลา เป็นหน่วยปกครองส่วนภูมิภาคของอำเภอโนนศิลา มีทั้งหมด 7 หมู่บ้าน เป็นที่ตั้งของศูนย์ราชการอำเภอโนนศิลา

ประวัติ 
โนนศิลา มีที่มาว่า เมื่อครั้งก่อนนานมาแล้วมีเนินเขาศิลาทรายโผล่ขึ้นกลางลำห้วยแตนมองดูเมื่อพระอาทิตย์ขึ้นหรือตกศิลาทรายจะมีสีเหลืองอร่าม จนกระทั่งต่อมาเนินเขาศิลาทรายได้ถูกกระแสน้ำลำห้วยพัดหายไป จึงได้นำเอามาตั้งเป็นชื่อ "หมู่ที่ 23 บ้านโนนศิลา ตำบลเปือยใหญ่" 

โดยแรกเริ่มเดิมเป็นหมู่บ้านเล็กๆ ทางทิศตะวันออกเฉียงใต้ของตำบลเปือยใหญ่ อำเภอบ้านไผ่ จนต่อมามีผู้คนอพยพถิ่นฐานมาอาศัยอยู่และทำมาหากินริมถนนมิตรภาพ และใกล้สถานีรถไฟบ้านหัน โดยการคมนาคมสะดวกผู้คนก็เริ่มมากขึ้น จึงทำให้ทางราชการจัดตั้งเป็นตำบลโนนศิลา อำเภอบ้านไผ่ ขึ้นเมื่อราววันที่ 30 มิถุนายน พ.ศ. 2512 ต่อมากระทรวงมหาดไทยประกาศให้พื้นที่บางส่วนตำบลโนนศิลา อำเภอบ้านไผ่ จัดตั้งเป็นสุขาภิบาลโนนศิลา ต่อมาคือเทศบาลตำบลโนนศิลา และพื้นทีบางส่วนนอกเขตสุขาภิบาลโนนศิลา ได้มีการจัดตั้งเป็นสภาตำบลโนนศิลา แล้วสภาตำบลถูกยุบรวมกับองค์การบริหารส่วนตำบลหนองปลาหมอ จนได้มีการยกฐานะตำบลโนนศิลาเป็น กิ่งอำเภอโนนศิลา และอำเภอโนนศิลา ตามลำดับมา โดยปัจจุบันตำบลโนนศิลามีหมู่บ้านในปกครองทังหมด 7 หมู่บ้าน

ที่ตั้งและอาณาเขต 
ตำบลโนนศิลา เป็นศูนย์กลางราชการอำเภอโนนศิลา ตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อ ตำบลโนนแดง , ตำบลหนองปลาหมอ อำเภอโนนศิลา จังหวัดขอนแก่น

 ทิศใต้ ติดต่อ ตำบลหนองแวงนางเบ้า  อำเภอพล จังหวัดขอนแก่น

 ทิศตะวันออก ติดต่อ ตำบลบ้านหัน  อำเภอโนนศิลา จังหวัดขอนแก่น
 ทิศตะวันตก ติดต่อ ตำบลปอแดง, ตำบลบ้านแท่น อำเภอชนบท จังหวัดขอนแก่น

การปกครอง

การปกครองส่วนภูมิภาค 
ตำบลโนนศิลา อำเภอโนนศิลา จังหวัดขอนแก่น แบ่งการปกครองออกเป็น 7 หมู่บ้าน ประกอบด้วย

รอจัดตั้งเป็นหมู่บ้าน
 ชุมชนน้อยโนนทองหนองทับม้า หมู่ที่ 2
 ชุมชนขอนสักน้อย หมู่ที่ 4
 ชุมชนตอประดู่น้อย หมู่ที่ 5

การปกครองส่วนท้องถิ่น 
ท้องที่ตำบลโนนศิลาประกอบด้วยองค์กรปกครองส่วนท้องถิ่น 2 แห่ง ได้แก่
 เทศบาลตำบลโนนศิลา ครอบคลุมพื้นที่ หมู่ที่ 1 ทั้งหมด, ,หมู่ที่ 3 ทั้งหมด, หมู่ 2 บางส่วน, หมู่ 4 บางส่วน, และหมู่ 5 บางส่วน
 องค์การบริหารส่วนตำบลหนองปลาหมอ ครอบคลุมพื้นที่ หมู่ที่ 6 ทั้งหมด, หมู่ที่ 7 ทั้งหมด, หมู่ 2 บางส่วน, หมู่ 4 บางส่วน, และหมู่ 5 บางส่วน (นอกเขตเทศบาลตำบลโนนศิลา)

ประชากร 
ตำบลโนนศิลา อำเภอโนนศิลา จังหวัดขอนแก่น ประชากรเรียงลำดับดังต่อไปนี้

อ้างอิง 

โนนศิลา